Mariangela Di Fiore

Mariangela Di Fiore (født 15. november 1981) er en norsk forfatter.
Etter studier i litteraturvitenskap og musikk studerte hun screenwriting, ved  University of California, Los Angeles.  17 år gammel debuterte hun med novellen «Blått lys» i novellesamlingen Pust ut – Pust inn (Gyldendal Norsk Forlag, 1999). Hennes debutroman Hør Napolis sang kom ut i  2005, så fulgte ungdomsromanene Vinterdansen (2006), Himmelstøv (2007) og Sår (2009)   I 2010 utkom Camorraland som dokumenterer hennes møter med mafiaorganisasjonen Camorra, bygget på mangeårig research på gateplan i Napoli. Forfatteren turnerte med boken og en tilhørende dokumentarfilm fra 2010 til 2015 i regi av Den kulturelle skolesekken og vant i 2010 Østfoldungdommens Kritikerpris for Camorraland. Høsten 2014 utkom kokeboken Min italienske bestemors kjøkken med oppskrifter som hennes bestemor «Nonna» brukte hjemme, med tilhørende historier fra hennes barndoms somre i Napoli og andre historier om mafia og helgener. Høsten 2016 utkom reiseboken/kokeboken Mitt Italia, hvor hun reiser gjennom de forskjellige regionene i landet og intervjuer matpersonligheter og deler regionale oppskrifter. Mitt Italia vant i 2016 Gourmand Awards i kategorien Best Italian Cuisine.  Hun har også utgitt flere barnebøker, deriblant Elefantmannen (2013) som hun i 2015 ble tildelt gullpris i Eureka! Book Award for Excellence in Nonfiction for Young Readers av California Reading Association. I 2016 vant boka gullmedalje i Next Generation Indie Book Awards i New York. I 2021 ga hun ut barneboken «Å ri på enhjørninger» sammen med illustratøren Lisa Aisato. Boken omhandler barnekreft og ble en bestselger. Hun mottok Brageprisen i 2021 for boka Søstre (Vigmostad & Bjørke, 2021).

Bøkene hennes er oversatt til flere språk og er utgitt i Sverige, Danmark,Tyskland, Nederland, Spania, Estland, Ukraina, Færøyene, Canada, Australia, New Zealand og USA. 
Hun har norsk mor og italiensk far, og er oppvokst i Norge.


== Bibliografi ==
Å ri på enhjørninger - bildebok, illustrert av Lisa Aisato, Gyldendal Norsk Forlag (2021)
Søstre - min historie etter Utøya, dokumentarbok, Vigmostad og Bjørke, (2021)
Exit, novelleantologi for ungdom, Gyldendal Norsk Forlag (2019)
Il Biondo - ungdomsroman, Gyldendal Norsk Forlag (2018)
Mitt Italia - kokebok/reisebok, Cappelen Damm (2016)
Kampklar: 11 noveller – noveller for ungdom, Cappelen Damm (2014)
Min italienske bestemors kjøkken – kokebok, Cappelen Damm (2014)
Safaripappa – barnebok, Cappelen Damm (2014)
Tapt og funnet – antologi, Cappelen Damm (2013)
Elefantmannen – barnebok, Cappelen Damm (2013)
Jentelus – barnebok, Cappelen Damm (2012)
Annalisas dagbok – dokumentarbok, Cappelen Damm (2011)
Camorraland – dokumentarbok, Cappelen Damm (2010) ISBN 9788202316228
Hestedilla – faktabok for barn, Cappelen Damm (2010)
Sår – ungdomsroman, Gyldendal Norsk Forlag (2009)
Himmelstøv – ungdomsroman, Gyldendal Norsk Forlag (2007)
Vinterdansen – ungdomsroman, Gyldendal Norsk Forlag (2006)
Hør Napolis sang – roman, Gyldendal Norsk Forlag (2005)


== Priser ==
Mottager av Brageprisen 2021 for Søstre
Gullmedalje i Next Generation Indie Book Awards, New York, 2016, for Elefantmannen
Gourmand Awards i kategorien Best Italian Cuisine, 2016, for Mitt Italia
Gullpris i Eureka! Book Award for Excellence in Nonfiction for Young Readers av California Reading Association, 2015, for Elefantmannen.
Østfoldungdommens kritikerpris, 2010, for Camorraland


== Referanser ==


== Eksterne lenker ==
(en) Mariangela Johansen Cacace – kategori av bilder, video eller lyd på Commons 
(no) Presentasjon av Mariangela Di Fiore i Forfatterkatalogen på Forfattersentrums nettsider